**โครงการสัมมนาเชิงปฎิบัติการ “สร้างสรรค์ผลงานหนังสือ&ตำรา ให้มีคุณค่าได้อย่างไร”**

**\*\*\*\*\*\*\*\*\*\*\*\*\*\*\*\*\* *Last update 9.11.65***

**1)ชื่อโครงการเรื่อง** การสัมมนาเชิงปฎิบัติการ “สร้างสรรค์ผลงานหนังสือ & ตำราให้มีคุณค่าได้อย่างไร”

**2)หน่วยงานที่รับผิดชอบ** งานสำนักพิมพ์และงานวารสาร สำนักงานบริหารงานวิจัย สำนักงานมหาวิทยาลัย

**3)หลักการและเหตุผล**

การผลิตสื่อสิ่งพิมพ์ประเภทหนังสือ ตำราวิชาการในปัจจุบันนับได้เป็นภารกิจที่สำคัญยิ่งสำหรับสำนักพิมพ์มหาวิทยาลัย (University Press) ซึ่งมีระบบบริหารจัดการที่มุ่งเน้นคุณภาพทางด้านวิชาการเป็นหลัก โดยมีจุดประสงค์เพื่อเผยแพร่ข้อมูล องค์ความรู้ออกสู่สังคม อย่างไรก็ตามจุดมุ่งหมายของการเป็นสำนักพิมพ์มหาวิทยาลัยจะแตกต่างจากสำนักพิมพ์เอกชนในด้านการพิจารณาเนื้อหา คุณค่าทางวิชาการเป็นหลักมากกว่าการมุ่งเน้นยอดขายของหนังสือในการตัดสินใจจัดทำหนังสือออกมาในแต่ละปก

นอกจากภารกิจข้างต้นที่กล่าวมาแล้ว สำนักพิมพ์มหาวิทยาลัย โดยเฉพาะสำนักพิมพ์มหาวิทยาลัยเชียงใหม่มุ่งเน้นภารกิจในการถ่ายทอดองค์ความรู้ออกสู่ชุมชนเพื่อให้เกิดการพัฒนาอย่างต่อเนื่องและยั่งยืน ดังนั้น สำนักพิมพ์มหาวิทยาลัยเชียงใหม่จึงเห็นควรให้มีการจัดการสัมมนาเชิงปฎิบัติการ “สร้างสรรค์ผลงานหนังสือ & ตำราให้มีคุณค่าได้อย่างไร” ซึ่งจะเป็นการรวบรวมเทคนิคสำคัญในการเขียนหนังสือในภาพรวม ทั้งด้านการใช้ภาษาไทย ลิขสิทธิ์รวมถึงข้อผิดพลาดที่พบได้บ่อยในการเขียนหนังสือ โดยกำหนดค่าลงทะเบียนในการเข้าร่วมอบรมคนละ 6,000 บาท (หกพันบาทถ้วน)

**4)วัตถุประสงค์**

4.1 ถ่ายทอดความรู้ในการจัดทำหนังสืออย่างมืออาชีพให้แก่ผู้สนใจทั่วไป  
 4.2 สนับสนุนให้ผู้สนใจทั่วไปผลิตหนังสือ/ตำราอย่างมีคุณภาพออกสู่สังคม

**5) เป้าหมาย / กลุ่มเป้าหมายของโครงการ**

ประกอบด้วย คณาจารย์ นักวิจัยและผู้สนใจทั่วไปจากทั่วประเทศ จำนวน 50 คน

**6)ความสอดคล้องกับยุทธศาสตร์ของมหาวิทยาลัยเชียงใหม่**

**( 3 )** ยุทธศาสตร์ด้านการจัดการศึกษา

**( 1 )** ยุทธศาสตร์ด้านการวิจัย

**( 2 )** ยุทธศาสตร์ด้านการบริการวิชาการ

**( 4 )** ยุทธศาสตร์ด้านการทำนุบำรุงศิลปวัฒนธรรมและสิ่งแวดล้อม

**7)ตัวชี้วัดความสำเร็จของโครงการ**

มีผู้สนใจและเข้าร่วมโครงการสัมมนาร้อยละ 80

**8)ระยะเวลาดำเนินโครงการ**

-จำนวน 3 วันทำการวันที่ 15-17 กุมภาพันธ์ 2566

**9)สถานที่ดำเนินโครงการ**

ณโรงแรมรติล้านนาฯ จ. เชียงใหม่

**10)ขั้นตอนการดำเนินงาน  
พฤศจิกายน-** -ส่งเอกสารประชาสัมพันธ์การจัดสัมมนาไปยังสถาบันอุดมศึกษาทั่วประเทศ

**ธันวาคม** -เตรียมรูปแบบกิจกรรมการจัดสัมมนาฯ

-ประสานงานเรื่องสถานที่การจัดสัมมนาฯ

**มกราคม** -จัดเตรียมเอกสารการสัมมนาฯ

**กุมภาพันธ์ -**จัดการสัมมนาฯ

**11. ผลที่คาดว่าจะได้รับ**

11.1 คณาจารย์/นักวิจัยสนใจนำความรู้จากการสัมมนาไปใช้ในการเขียนหนังสือ/ตำราวิชาการ

11.2 สำนักพิมพ์มหาวิทยาลัยเชียงใหม่สนับสนุนให้ผู้สนใจผลิตหนังสือ/ตำราวิชาการที่มีคุณภาพออกสู่สังคม

\*\*\*\*\*\*\*\*\*\*\*\*\*\*\*\*\*\*\*\*\*\*\*\*